b'\n_START_ARTICLE_\nSuper Mario Odyssey\n_START_SECTION_\nPelaaminen\n_START_PARAGRAPH_\nOsa pelin ymp\xc3\xa4rist\xc3\xb6ist\xc3\xa4 on saanut vaikutteita oikeasta maailmasta, esimerkiksi peliss\xc3\xa4 esiintyv\xc3\xa4 "New Donk City" viittaa New York Cityyn. Peliss\xc3\xa4 on Super Mario 64:n ja Super Mario Sunshinen tyyliin avoin maailma, jossa voi liikkua vapaasti ilman aikarajoitusta. Marion hattu vaikuttaisi olevan Super Mario Odysseyss\xc3\xa4 aiemmista Mario-peleist\xc3\xa4 poiketen el\xc3\xa4v\xc3\xa4 Cappy-nimisen hahmon taikavoimasta ja sill\xc3\xa4 on aiempia pelej\xc3\xa4 suurempi rooli. Mario voi k\xc3\xa4ytt\xc3\xa4\xc3\xa4 hattua aseena heitt\xc3\xa4m\xc3\xa4ll\xc3\xa4 sen bumerangin tapaan vihollisia kohti. Joillain vihollisilla, mukaan lukien Bowserilla on hattu ja viholliset k\xc3\xa4ytt\xc3\xa4v\xc3\xa4t hattuja bumerangiaseena. Marion teht\xc3\xa4v\xc3\xa4n\xc3\xa4 on useimpien Mario-pelien tapaan pelastaa prinsessa Peach Bowserin kynsist\xc3\xa4 Bowserin yritt\xc3\xa4ess\xc3\xa4 pakottaa Peachin kanssaan naimisiin.\n_START_SECTION_\nVastaanotto\n_START_PARAGRAPH_\nGameSpot ja IGN ovat antaneet pelille arvosanaksi t\xc3\xa4ydet 10/10 arvosteluissaan.'